

2


[image: Герб Чувашии]

ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ПАТШАЛӐХ НАГРАДИСЕМ ҪИНЧЕН" САККУНӖН 4 ТАТА 7 СТАТЙИСЕНЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи пуш уйӑхӗн 28-мӗшӗнче
йышӑннӑ

1 статья
Чӑваш Республикин "Чӑваш Республикин патшалӑх наградисем ҫинчен" 2005 ҫулхи ака уйӑхӗн 12-мӗшӗнчи 15 №-лӗ саккунне (Чӑваш Республикин Патшалӑх Канашӗн ведомоҫӗсем, 2005, 62 №; 2010, 85 №; 2012, 94 №; Чӑваш Республикин Саккунӗсен пуххи, 2013, 6 №; 2014, 3, 9 №-сем; 2015, 
12 №; 2016, 10 №; "Республика" хаҫат, 2018, раштав уйӑхӗн 26-мӗшӗ; 2019, утӑ уйӑхӗн 17-мӗшӗ, раштав уйӑхӗн 26-мӗшӗ; 2023, утӑ уйӑхӗн 19-мӗшӗ, раштав уйӑхӗн 27-мӗшӗ) ҫакӑн пек улшӑнусем кӗртес:
1. 4 статьяра:
а) ҫакӑн пек ҫырса пиллӗкмӗш ҫӗнӗ абзац хушса хурас:
"Ҫар ҫапӑҫӑвӗсенче граждан, служба тата ҫар тивӗҫне пурнӑҫланӑ чухне хӑюлӑхпа паттӑрлӑх кӑтартнӑшӑн "Чӑваш Республики умӗнчи тава тивӗҫлӗ ӗҫсемшӗн" орден медалӗпе, Чӑваш Республикин Хисеп грамотипе наградӑлама тӑратас ӗҫе награда илме тӑратнӑ ҫыннӑн Раҫҫей Федерацийӗн патшалӑх наградисем, е тата Раҫҫей Федерацийӗн Президенчӗ хавхалантарнисем, е тата федерацин патшалӑх влаҫӗн органӗсен ведомство наградисем (хавхалантарнисем), вӗсемпе граждан, служба тата ҫар тивӗҫне пурнӑҫланӑ чухнехи тава тивӗҫлӗ ӗҫсемшӗн маларах наградӑланӑ (хавхалантарнӑ), пур пулсан тӑваҫҫӗ.";
ӑ) пиллӗкмӗш абзаца улттӑмӗш абзац тесе шутлас; 
2) 7 статьяра:
а) ҫакӑн пек ҫырса ҫиччӗмӗш тата саккӑрмӗш ҫӗнӗ абзацсем хушса хурас:
"Наградӑланӑ ҫын вилнӗ е ҫынна вилнӗ хыҫҫӑн наградӑланӑ пулсан Чӑваш Республикин патшалӑх наградисене тата вӗсемпе пӗрле паракан документсене упрамашкӑн еткерҫӗсене параҫҫӗ (алла параҫҫӗ).
"Чӑваш Республикин хисеплӗ гражданинӗ" хисеплӗ ята вилнӗ хыҫҫӑн панӑ чухне еткерҫӗсене "Чӑваш Республикин хисеплӗ гражданинӗ" хисеплӗ ят пани ҫинчен калакан паллӑна, хисеп хутне алла параҫҫӗ.";
ӑ) ҫиччӗмӗш абзаца тӑххӑрмӗш абзац тесе шутлас.

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

	Чӑваш Республикин
Пуҫлӑхӗ
	
О. Николаев



Шупашкар хули
2024 ҫулхи пуш уйӑхӗн 29-мӗшӗ

